stanford-oval/wikipedia huggingface dataset:
Helmi Koskimies
Teoksia

Tampereen talouskoulu 1892–1922 : synty, kehitys ja nykyinen toiminta. Tampereen talouskoulu, Tampere 1922
Keittotaito : koteja ja kouluja varten ; kirj. Helmi Koskimies ja Eva Somersalo. WSOY 1932,  2. lisätty painos 1933, 3.lisätty ja korjattu painos 1933, 4. lisätty ja korjattu painos 1934, 5. korj. painos 1936, 7. laajennettu painos 1939, 24. täysin uusittu painos 1962 ja uud. painokset sen jälkeen toimittaneet Elli Lehtinen ja Salme Tetri, 49. painos 2000
Suomennoksia

Kotileipuri ; mukaillen suomentanut H. H. WSOY 1914
Omenaviinietikka

Omenaviinietikka on etikan laatu, joka valmistetaan omenaviinistä tai omenamehusta. Siinä yhdistyvät omenan makea maku ja etikan hapokas maku. Se sopii hedelmistä ja marjoista tehtyihin säilykkeisiin ja ruokiin, joihin halutaan hapanimelää makua. Omenaviinietikkaa käytetään virkistysjuomana. Sitä voidaan käyttää myös kotitekoiseen kosmetiikkaan.
Jurtta

Sergei Prokudin-Gorskin ottama värivalokuva Uzbekkinainen jurtan ovensuussa Turkestanissa vuodelta 1911.
Jurtta eli kibitka on pohjaltaan kehän muotoinen, ikkunaton ja kupukattoinen kuljetettava paimentolaismaja. Jurtan runko on koottu ohuista puusäleistä ja katettu huovalla. Rakennelman keskellä on tulisija ruoanlaittoa ja lämmitystä varten. Jurttaa käyttävät useat mongoli- ja turkkilaiskansat Pohjois- ja Keski-Aasiassa.
Jurtta on paimentolaisten asumus, jossa he yöpyvät ja valmistavat ruoan. Jurtta on kätevä matkustamiseen, sillä se on helppo koota, pystyttää ja kuljettaa mukana. Jurtan koosta riippuen siihen mahtuu asumaan 5–15 ihmistä.
Mongoliassa jurtasta käytetään nimitystä гэр [ger]. Se on myös jaettu perinteisesti niin, että miehen puoli on jurtan läntinen tai vasen puoli ja naisen puoli itäinen tai oikeanpuoleinen..
Aiheesta muualla

Kuvia tai muita tiedostoja aiheesta Jurtta Wikimedia Commonsissa
The Mongolian Yurt
Big Ten Conference

| Big Ten Conference |
| --- | --- |

Laji:  28 urheilulajia
Maa(t):  Yhdysvallat
Liitto):  NCAA
Perustettu:  1896
Sarjataso:  Divisioona I
Aiheesta muualla
Sivusto
Big Ten Conference (lyh. Big Ten, B1G) on NCAA:n I-divisioonaan kuuluva korkeakoulujen konferenssi. Konferenssiin kuuluu 18 yliopistoa ja 28 eri urheilulajia. Konferenssin päämaja sijaitsee Illinoisin Rosemontissa ja se on perustettu vuonna 1896. Konferenssi on yksi yhdestätoista I-divisioonan ylemmästä Football Bowl Subdivision-konferenssista.
Julie McCullough

| Julie McCullough |
| --- | --- |
 McCullough marraskuussa 2007.
Henkilötiedot
Syntynyt: 30. tammikuuta 1965 (ikä 60) Honolulu, Hawaii, Yhdysvallat
Ammatti:  malli, näyttelijä, koomikko
Julie Michelle McCullough (s. 30. tammikuuta 1965 Honolulu, Havaiji) on yhdysvaltalainen malli, näyttelijä ja stand up -koomikko. McCullough oli Playboyn "Playmate of the Month" helmikuussa 1986. Hän esitti Julie Costelloa televisiosarjassa Growing Pains vuosina 1989–1990.
Nuoruus

Irlantilaisia sukujuuria omaava McCullough syntyi Honolulussa, Havaijilla vuonna 1965. Hänet nimettiin 1950-luvulla syntyneen "Oh Julie" laulun mukaan. Hänellä on isoveli. McCulloughin vanhemmat erosivat hänen ollessaan neljävuotias.
Ura > Mallina

McCullough aloitti mallin työt teini-iässä heti high schoolin jälkeen. Texasissa valokuvaaja lähestyi häntä Playboyn kuvauksiin. McCullough esiintyi neljässä Playboyn lehdessä vuosien 1986 ja 1989 välillä. Hän sai Playboyn "Playmate of the Month" -tittelin helmikuussa 1986.
McCullough on myös esiintynyt Inside Sports -lehden uimapukumallina.
McCullough luovutti "Azalea Queen of Wilmington" -kruununsa useiden protestien johdosta, jotka liittyivät hänen Playboy-kuviin.
Ura > Näyttelijänä

Ensimmäisen roolinsa näyttelijänä McCullough sai yhdysvaltalaisesta tilannekomediasta Growing Pains, jossa hän esitti lastenvahti Julie Costelloa. McCullough vieraili myös sarjoissa Beverly Hills 90210, Koira haudattuna, Harry ja Hendersonit ja Drexell's Class. Hän on esiintynyt E!:n tosi-tv-ohjelmassa The Girls Next Door vuosina 2005 ja 2007.
Ura > Koomikkona

Stand up -koomikkona McCullough on esiintynyt The Improvin, Palms Casino Resortin ja Laugh Factoryn lavoilla.
Yksityiselämä

McCullough meni naimisiin kanadalaisen näyttelijän David Sutcliffen kanssa marraskuussa 2001. Pari kuitenkin erosi joulukuussa 2003.
Aiheesta muualla

Julie McCullough Twitterissä
Julie McCullough Internet Movie Databasessa. (englanniksi)
Julie McCullough Playboy.comissa (englanniksi)
Julie McCullough TV.comissa (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Yhdysvallat 
Henkilöt:  Elonet
Costa Rican lippu

Costa Rican nykyinen lippu
Costa Rican lippu vuosina 1964-1998
Costa Rican lippu on yksi Costa Rican kansallissymboleista. nykyisen kaltainen lippu otettiin käyttöön 29. syyskuuta 1848. Nykyinen lippu jakautuu viiteen vaakaraitaan, joista keskellä oleva punainen raita on leveämpi kuin muut. Valtionlipussa on lisäksi maan vaakuna.
Costa Rican ollessa osa Meksikosta vuonna 1823 itsenäistynyttä Keski-Amerikan liittotasavaltaa sen lippu oli liittovaltion sini-valko-siniraidallinen lippu, jonka keskellä oli Costa Rican vaakuna. Lippua oli innoittanut Argentiinan lippu. Liittovaltion hajotessa vuonna 1840–1841 Costa Rica jatkoi liittovaltion lipun mallin käyttöä, joskin vuosina 1840–1842 sen värien järjestys oli valko-sini-valkoinen.
Costa Rican nykyinen lippu tuli käyttöön 29. syyskuuta 1848. Sen suunnittelija oli presidentti José María Castro Madrizin vaimo Pacífica Fernández Oreamuno. Hän piti Ranskan lipusta ja ehdotti vuoden 1848 vallankumouksen innoittamana Ranskan lipun kaltaista punaista raitaa, josta tuli kaksi kertaa muita raitoja leveämpi. Lippu on ollut käytössä peruspiirteiltään samankaltaisena tästä lähtien, mutta siihen on tehty pieniä muutoksia vuosina 1906 ja 1934, sekä viimeisimmin 21. lokakuuta 1964.
Lipun häpäisy on kielletty maan laissa. Costa Ricassa on tavallsita pitää esillä lippua esimerkiksi Costa Rican itsenäisyyspäivänä. Kouluissa opetetaan lippuhymni Saludo a la Bandera. Valtio käyttää liputtaessaan vaakunallista lippua.
High Sierra

| High Sierra |
| --- | --- |

Ohjaaja:  Raoul Walsh
Käsikirjoittaja:   John Huston  W. R. Burnett 
Perustuu:  W. R. Burnettin romaaniin High Sierra
Tuottaja:  Mark Hellinger
Säveltäjä:  Adolph Deutsch
Kuvaaja:  Tony Gaudio
Leikkaaja:  Jack Killifer
Lavastaja:  Ted Smith
Pääosat:   Ida Lupino  Humphrey Bogart  Alan Curtis  Arthur Kennedy 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   21. tammikuuta 1941
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
High Sierra (engl. High Sierra) on Raoul Walshin ohjaama yhdysvaltalainen film noir- ja gangsterielokuva vuodelta 1941. W. R. Burnettin ja John Hustonin käsikirjoitus perustui Burnettin romaaniin High Sierra. Elokuvan pääosissa ovat Ida Lupino ja Humphrey Bogart. High Sierraa pidetään myös yhtenä varhaisimmista film noirin syntyä ennakoineista elokuvista.
High Sierra oli Bogartin ensimmäinen päärooli, ja siitä alkoi hänen nousunsa tähdeksi. Hänen läpimurtoelokuvakseen muodostui loppuvuodesta 1941 ensi-iltansa saanut Maltan haukka.
Juoni

Vanheneva gangsteri Big Mac (Donald MacBride) suunnittelee kalifornialaisen kasinon ryöstöä ja haluaa kokeneen Roy Earlen (Humphrey Bogart) johtavan keikkaa. Earle on juuri vapautunut vankilasta kuvernöörin armahtamana. Roy ajaa maan halki vuorilla sijaitsevaan majoituspaikkaan, jossa hän tapaa muut keikkaan osallistuvat miehet: Louis Mendozan (Cornel Wilde), joka työskentelee kasinossa, sekä Redin (Arthur Kennedy) ja Baben (Alan Curtis), jotka jo asuvat leirillä. Babe on tuonut mukanaan nuoren naisen, Marien (Ida Lupino). Roy haluaa lähettää Marien takaisin Los Angelesiin, mutta Marien onnistuu ylipuhua Roy. Majoituspaikassa pieni Pard-nimien koira alkaa viihtyä Royn asunnossa ja käyttäytyy kuin Roy olisi sen isäntä. Pardin väitetään tuottaneen huonoa onnea niille, joiden seuraan se on aiemmin lyöttäytynyt, mutta koira vaikuttaa viattomalta.
Marie rakastuu Royhin, kun tämä suunnittelee ja toteuttaa keikkaa, mutta Roy ei vastaa hänen tunteisiinsa. Kun Roy ajaa ylös vuorelle, hän tapaa Velman (Joan Leslie) ja tämän perheen. Velma on raajarikkoinen nuori nainen. Roy maksaa leikkauksen, jotta Velma voisi taas kävellä normaalisti. Velman toipuessa Roy kosii häntä. Velma kieltäytyy, sillä hänellä on kotipuolessa jo sulhanen. Kun Velman sulhanen saapuu, Roy kääntyy Marien puoleen ja heistä tulee rakastavaisia.
Keikka menee pieleen, kun vartija saapuu paikalle. Mendoza, Red ja Babe joutuvat auto-onnettomuuteen, jossa Red ja Babe kuolevat. Mendoza kertoo poliisille kaiken.
Kun Roy ja Marie lähtevät kaupungista, poliisi aloittaa Royn etsinnät. He eroavat, jotta Mariella olisi aikaa pelastua. Royta ajetaan takaa Sierran vuorille, jonne hän piiloutuu yöksi. Pian aamunkoiton jälkeen seuraa laukausten vaihtoa. Roy kuulee Pardin haukkuvan ja juoksee sitä kohti Marieta huutaen. Häntä ammutaan selkään ja hän kuolee.
Rooleissa

| 0 | 1 | 2 |
| --- | --- | --- |
|   Ida Lupino  | … |  Marie   |
|   Humphrey Bogart  | … |  Roy Earle   |
|   Alan Curtis  | … |  Babe   |
|   Arthur Kennedy  | … |  Red   |
|   Joan Leslie  | … |  Velma   |
|   Henry Hull  | … |  Doc Banton   |
|   Henry Travers  | … |  Pa   |
|   Jerome Cowan  | … |  Healy   |
|   Minna Gombell  | … |  Mrs. Baughmam   |
|   Barton MacLane  | … |  Jake Kranmer   |
|   Elisabeth Risdon  | … |  Ma   |
|   Cornel Wilde  | … |  Louis Mendoza   |
|   Donald MacBride  | … |  Big Mac   |
|   Paul Harvey  | … |  Mr. Baughmam   |
|   Isabel Jewell  | … |  Blonde   |
|   Willie Best  | … |  Algernon   |
|   Spencer Charters  | … |  Ed   |
|   George Meeker  | … |  Pfiffer   |
Tuotanto > Alkuteos

High Sierra perustuu William R. Burnettin romaaniin, jonka oikeudet Warner Bros. osti tuoreeltaan 1940. Burnett oli tuohon aikaan haluttu kirjailija. Warner oli tehnyt hänen esikoisteoksestaan hyvin menestyneen gangsterielokuvan Pikku Caesar ja filmannut kaksi muuta hänen kertomustaan. Warner osti High Sierran elokuvaoikeudet 20 000 dollarilla.
Earlen rooli perustui John Dillingeriin, ja Yhdysvaltain sensuuriviranomaiset esittivät käsikirjoituksen johdosta yli 40 moitetta, koska heidän mielestään käsikirjoitus idealisoi rikollista. Jack L. Warner ei kiinnittänyt niihin huomiota, koska hän ei halunnut pilata elokuvan henkeä. Sensuuriviranomaiset vaativat kuitenkin, että rikollisen on saatava jonkinlainen rangaistus – joko kuolema tai vankilarangaistus. Tämän myönnytyksen Jack L. Warner joutuikin tekemään.
Tuotanto > Esituotanto

Warner tuotti 1930- ja 1940-luvulla elokuvia massatuotantona. Suurin osa High Sierran tekijöistä olikin vanhoja konkareita, joilla oli pitkä kokemus elokuva-alalta yleensä ja erityisesti Warnerin massatuotantojärjestelmästä. Kuvaaja Tony Gaudio oli ollut Warnerin palveluksessa yli 10 vuotta ja oli luotettava kuvaaja ilman suuria taiteellisia tavoitteita. Ohjaaja Raoul Walsh oli aloittanut Warnerilla vasta 1939, mutta hän oli ohjannut menestyselokuvia jo 1920-luvulta lähtien. Merkittävimpiä uusia tulokkaita tässä Warnerin tuotannossa olivat apulaistuottaja Mark Hellinger ja käsikirjoittaja John Huston. High Sierran ja Kersantti Yorkin (1941) menestyksen ansiosta Huston sai ohjata ensimmäisen elokuvansa Maltan haukka (1941). Hellinger puolestaan teki myöhemmin merkittävän uran tuottajana Universalilla. Toimeenpanevana tuottajana toimi Hal B. Wallis, jonka tunnetuin tuotanto oli pian High Sierran jälkeen valmistunut Casblanca (1942). Elokuva myös lujitti Bogartin ja Hustonin suhdetta niin ystävinä kuin työtovereinakin.
Jack Warner halusi elokuvan avulla muovailla sen kahden päätähden – Humphrey Bogartin ja Ida Lupinon – uraa. Bogartista suunniteltiin varteenotettavaa pääosien esittäjää, mikä sitten myös toteutui: Bogart oli Warnerin ainut kiintotähti 1940-luvulla. Lupinosta ei koskaan tullut niin suurta tähteä kuin Bogartista, mutta vielä 1941 hän oli tunnetumpi ja siksi hänen nimensä oli elokuvan alkuteksteissä Bogartin nimen yläpuolella.
Tuotanto > Roolijako

Bogartin rooli oli alun perin tarkoitettu George Raftille. Bogart oli tuolloin kuitenkin hyvin kiinnostunut Roy Earlen roolista ja hänen onnistui ylipuhua Raft, joka sitten kieltäytyi roolista.
Moni on luullut erheellisesti Bogartin hahmon "Pard"-koiraa Terryksi, joka näytteli Ihmemaa Ozin Toto-koiraa. Se on kuitenkin Bogartin tuolloinen koira Zero. Viimeisessä kohtauksessa Bogartin sijaisnäyttelijä Buster Wiles joutui pitämään keksejä kädessään, jotta koira suostuisi nuolemaan sitä.
Tuotanto > Kuvaukset

High Sierra kuvattiin kolmessa kuukaudessa. Monet tärkeistä kohtauksista kuvattiin Mount Whitneyllä Sierra Nevadan vuorilla. Loppukohtauksessa Bogartin hahmo liukuu 27 metriä vuorenrinnettä alas. Sijaisnäyttelijä Buster Wiles ei ollut tyytyväinen suoritukseensa ja halusi tehdä sen uudestaan. "Unohda se", sanoi Raoul Walsh. "Se oli tarpeeksi hyvä 25 senttiä maksaville katsojille."
Vastaanotto > Ensi-ilta

High Sierran ensi-ilta oli New Yorkissa 25. tammikuuta 1941. Suomessa se kiellettiin kokonaan 31.7.1942 ja 2.9.1942. Elokuva on sittemmin esitetty useita kertoja televisiossa. Se on ilmestynyt suomeksi tekstitettynä sekä videolla että DVD:llä.
Vastaanotto > Arvostelut

Kriitikko Bosley Crowther piti elokuvan näyttelemisestä ja kirjoitti: ”Gangsterielokuvien tapaan tässä on kaikkea – vauhtia, jännitystä ja tuota ylevää hyödyttömyyden tuntua, joka tuo siihen ironiaa ja sääliä. Humphrey Bogart näyttelee pääosan kovaksikeitettyä elonvoimaisuutta täydellisesti. Ida Lupino, Arthur Kennedy, Alan Curtis ja tulokas Joan Leslie näyttelevät sivuroolit hyvin. Etenkin Lupino on vaikuttava rakastuneena gangsterin heilana. Gangsterielokuvien tapaan – useimmiten – se on täydellinen epilogi. Vanhoihin konkareihin ja Warnersiin voi luottaa: he kuolevat mutta eivät koskaan anna periksi.”
Time-lehden arvostelu moitti elokuvaa siitä, että siinä niinkään ole realistista raakalaismaisuutta vaan ennemminkin pukudraaman nostalgista ilmapiiriä. Kriitikko kirjoitti: "Sen nostaa kuitenkin tavanomaisen B-luokan melodraaman yläpuolelle gangsteri Earlen hahmon herkkä hahmotus. Bogart näyttelee loistavasti Earleä, joka on monitahoinen henkilö – maatalon poika, josta tuli gangsteri, moninkertainen murhaaja, joka silti närkästyy, kun lehtimiehet kutsuvat häntä ”Hullu koira” Earleksi. Hän on lempeä mukanaan kulkevalle kulkukoiralle, ystävystyy tanssijattaren (Ida Lupino) kanssa, josta tulee hänen heilansa, ja auttaa raajarikkoista tyttöä (Joan Leslie). Roy Earle haluaa vain vapautta. Hän löytää sen ja kohtalonsa yksinäisellä vuorenhuipulla."
The New York Timesin kriitikot valitsivat High Sierran vuonna 2004 yhdeksi kaikkien aikojen tuhannesta parhaasta elokuvasta maailmassa.
Sovitukset

Elokuvan pohjalta on tehty kaksi uudelleenfilmatisointia:
Coloradon sankari (Colorado Territory 1949) oli lännenelokuva ja sen ohjasi myös Raoul Walsh. Pääosissa olivat Joel McCrea ja Virginia Mayo.
Kuolin tuhat kertaa (I Died a Thousand Times 1955). Sen ohjasi Stuart Heisler ja pääosia esittivät Jack Palance ja Shelley Winters.
Elokuvaan perustuva yhdysvaltalainen kuunnelma lähettiin kaksi kertaa The Screen Guild Theater -sarjassa. 4.1.1942 sen pääosissa olivat Humphrey Bogart ja Claire Trevor ja 17.4.1944 Bogart ja Ida Lupino.
Aiheesta muualla

High Sierra Internet Movie Databasessa (englanniksi)
Conley, Tom: High Sierra - Film (Movie) Plot and Review Film Reference. Viitattu 1.3.2021. (englanniksi)
Tooze, Gary: High Sierra DVDBeaver. Viitattu 1.3.2021. (englanniksi)
Big Sky Conference

| Big Sky Conference |
| --- | --- |

Laji:  15 urheilulajia
Maa(t):  Yhdysvallat
Liitto):  NCAA
Perustettu:  1963
Sarjataso:  Divisioona I
Aiheesta muualla
Sivusto
Big Sky Conference (lyh. BSC, Big Sky) on NCAA:n I-divisioonaan kuuluva korkeakoulujen konferenssi. Konferenssiin kuuluu 10 yliopistoa ja 15 eri urheilulajia. Konferenssin päämaja sijaitsee Utahin Ogdenissa ja se on perustettu vuonna 1963. Konferenssi on yksi yhdestätoista I-divisioonan alemmasta Football Championship Subdivision-konferenssista.
Redfoo

| Redfoo |
| --- | --- |

Henkilötiedot
Syntynyt: 3. syyskuuta 1975 (ikä 49) Los Angeles, Kalifornia, Yhdysvallat
Ammatti:  DJ laulaja-lauluntekijä tanssija
Muusikko
Taiteilijanimi:  Redfoo, Red Foo ja Kendal 
Laulukielet:  englanti
Aktiivisena:  muusikkona: 1993
Tyylilajit:  pop, EDM
Soittimet:  piano ja keytar 
Levy-yhtiöt:  Interscope Records
Aiheesta muualla
Kotisivut
  [ Muokkaa Wikidatassa ] [ ohje ]  
Stefan Kendal Gordy (s. 3. syyskuuta 1975 Los Angeles, Kalifornia, Yhdysvallat), tunnetaan julkisuudessa nimellä Redfoo, on yhdysvaltalainen DJ, laulaja ja tanssija. 
Vuonna 2006 hän perusti LMFAO -ryhmän, jonka suosituimmat kappaleet ovat Party Rock Anthem ja Sexy and I Know It. Redfoo on Berry Gordyn nuorin poika. Hänen äitinsä isä on suomalainen.
Diskografia > Albumit

Trave (1993)
Balance Beam 1997
Party Rock (2009)
Sorry for Party Rocking (2011)
Party Rock Mansion (2016)
Diskografia > Singlet

"Back in the Day" (1993)
"I'm in Miami Bitch" (2008)
"La La La" (2009)
"Shots" (mukana Lil Jon) (2009)
"Yes" (2010)
"Party Rock Anthem" (mukana Lauren Bennett & GoonRock) (2011)
"Champagne Showers" (mukana Natalia Kills) (2011)
"Sexy and I Know It" (2011)
"Sorry for Party Rocking" (2012)
"Bring Out the Bottles" (2012)
"I'll Award You with My Body" (2012)
"Let's Get Ridiculous" (2013)
"New Thang" (2014)
"Where the Sun Goes" (2015)
"Juice Wiggle" (2015)
"Booty Man" (2016)
"Party Train" (2016)
"Brand New Day" (2017)
"Sock It To Ya" (2017)
"Everything I Need" (mukana VINAI) (2018)
Yksityiselämä

Redfoo seurusteli tennispelaaja Viktoryja Azarankan kanssa vuosina 2012–2014. Redfoo oli nuorena lupaava tenniksen pelaaja, mutta ura katkesi ranteen loukkaantumiseen lumilautailuonnettomuudessa. Redfoo debytoi ammattilaiskiertueella (oikealla nimellään Stefan Gordy) 49-vuotiaana ITF M15-turnauksessa Egyptissä helmikuussa 2025. Hän hävisi ensimmäisen kierroksen ottelunsa Norjan Leyton Riveralle 2-0 (6-1, 6-0).
Redfoo harrastaa myös shakkia ja koodausta.
Aiheesta muualla

Kuvia tai muita tiedostoja aiheesta Redfoo Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat 
Taiteenala:  MusicBrainz
Aga Khan II

Aqa Ali Shah (pers. ‏آقا علی شاه‎, Āqā ʿAlī Shāh; 1830, Mahallat, Persia – elokuu 1885, Pune, Brittiläinen Intia), tunnetaan nimellä Aga Khan II (pers. ‏آغا خان دوّم‎, Āghā Khān Duwwūm), oli Ismailiittien 47. imaami. Hän oli Qajar-dynastian Iranin kuninkaallisen  hallitsijasuvun jäsen. Hänestä tuli imaami vuonna 1881. Elinaikanaan hän toimi paitsi oman yhteisönsä eduksi, myös Intian muslimiyhteisön eduksi. Aga Khan II oli innokas urheilija ja metsästäjä.
Varhainen elämä

Aqa Ali Shah syntyi 1830 Mahallatissa, Iranissa. Hän oli Aga Khan I vanhin poika. Aqa Ali Shah oli Iranin kuninkaallisen perheen jäsen, sillä hänen äitinsä oli Fat′h-Ali Shah Qajarin tytär. Isänsä puolelta Aqa Ali Shahin juuret johtavat profeetta Muhammadiin tämän tyttären Fatiman ja Ali ibn Abi Talibin avioliitosta. Hän polveutui myös fatimidien dynastiasta.
Aqa Ali Shah vietti ensimmäiset vuotensa Mahallatissa. Hänen isänsä pyrki palauttamaan entisen asemansa Kirmanin kuvernöörinä ja tämä teki oleskelun Mahallatissa vaikeaksi. Niinpä Aqa Ali Shah siirtyi äitinsä kanssa Irakiin vuonna 1840. Hän opiskeli arabiaa, persiaa ja ismailismia. Hän saavutti nopeasti aseman Arabian ja Persian kirjallisuuden asiantuntijana ja metafysiikan opiskelijana. 1840-luvun lopulla muuttunut poliittinen tilanne salli Aqa Ali Shahin paluun Persiaan. Vuonna 1853 Sarv-i Jahan Khanum ja Aqa Ali Shah liittyivät yhteen Aga Khan I kanssa Bombayssa, Intiassa. Isänsä aseman perijänä Aqa Ali Shah vieraili usein Etelä-Aasian muslimiyhteisöissä.
Imaamius

Aqi Ali Shahista tuli imaami isänsä kuoleman jälkeen vuonna 1881. Hän peri myös isänsä arvonimen Aga Khan. Aga Khan II jatkoi isänsä hyväntahtoisia suhteita Britannian kanssa.
Imaami Aqa Ali Shah peri myös isänsä huolen seuraajiaan kohtaan ja oli hyvin perillä heidän tarpeistaan. Hän avasi useita kouluja Bombayhin ja eri puolille Etelä-Aasiaa ja tarjosi taloudellista tukea perheille.
Kuolema ja perintö

Aqa Ali Shah kuoli keuhkokuumeeseen Punessa, Intiassa vuonna 1885. Hän sai kuumeen  ja kuoli 8 päivää myöhemmin. Hänet haudattiin perhehautaan Najafin Eufrat-joen länsirannalle, lähelle Kufaa ja Imaami Alin hautaa Irakiin. Mausoleumi on myös Aqa Ali Shahin isoisän, Shah Khalil Allahin, hauta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Aga Khan II
Käännös suomeksi
Samoalaiset

Samoalaiset (samoaksi tagata Sāmoa) ovat Samoan saaristosta kotoisin oleva polynesialainen etninen ryhmä. Ryhmän kotisaaristo on jaettu poliittisesti Samoan itsenäiseen valtioon ja Amerikan Samoaan. Joka tapauksessa samoalaisilla on sama kulttuuri ja kieli.
Historia

Uudessa-Seelannissa on merkittävä samoalaisvähemmistö. Syy tähän on se, että Länsi-Samoan territoriota hallittiin Uudesta-Seelannista käsin, ennen kuin maa itsenäistyi vuonna 1962. Uuteen-Seelantiin saapui samoalaisia pääsääntöisesti Upolun ja Savai‘in saarilta, ja nämä työskentelivät lähtökohtaisesti määräaikaisilla työluvilla.
Nykyään

Kristinusko ja perhe (samoaksi aiga) ovat merkittävässä roolissa samoalaisten jokapäiväisessä elämässä. Yhteisöllistä perhettä johtaa matai-päällikkö, joka nousee asemaansa monimutkaisen valintaprosessin päätteeksi, jossa yhteisö muodostaa konsensuksen uudesta maitaista.
Huolimatta siitä, että itsenäistynyt Samoa vaihtoi nimensä Länsi-Samoasta Samoaksi vuonna 1997, amerikansamoalaiset viittaavat itsenäiseen naapuriinsa edelleen termillä "Länsi-Samoa".
Käännös suomeksi
Mid-Eastern Athletic Conference

| Mid-Eastern Athletic Conference |
| --- | --- |

Laji:  14 urheilulajia
Maa(t):  Yhdysvallat
Liitto):  NCAA
Perustettu:  1970
Sarjataso:  Divisioona I
Aiheesta muualla
Sivusto
Mid-Eastern Athletic Conference (lyh. MEAC) on NCAA:n I-divisioonaan kuuluva korkeakoulujen konferenssi. Konferenssiin kuuluu kahdeksan yliopistoa ja 14 eri urheilulajia. Konferenssin päämaja sijaitsee Virginian Norfolkissa ja se on perustettu vuonna 1970. Konferenssi on yksi yhdestätoista I-divisioonan alemmasta Football Championship Subdivision-konferenssista.
Northeast Conference

| Northeast Conference |
| --- | --- |

Laji:  25 urheilulajia
Maa(t):  Yhdysvallat
Liitto):  NCAA
Perustettu:  1981
Sarjataso:  Divisioona I
Aiheesta muualla
Sivusto
Northeast Conference (lyh. NEC) on NCAA:n I-divisioonaan kuuluva korkeakoulujen konferenssi. Konferenssiin kuuluu yhdeksän yliopistoa ja 25 eri urheilulajia. Konferenssin päämaja sijaitsee New Jerseyn Somersetissa ja se on perustettu vuonna 1981. Konferenssi on yksi yhdestätoista I-divisioonan alemmasta Football Championship Subdivision-konferenssista.
Patriot League

| Patriot League |
| --- | --- |

Laji:  24 urheilulajia
Maa(t):  Yhdysvallat
Liitto):  NCAA
Perustettu:  1986
Sarjataso:  Divisioona I
Aiheesta muualla
Sivusto
Patriot League (lyh. Patriot) on NCAA:n I-divisioonaan kuuluva korkeakoulujen konferenssi. Konferenssiin kuuluu 10 yliopistoa ja 24 eri urheilulajia. Konferenssin päämaja sijaitsee Pennsylvanian Center Valleyssa ja se on perustettu vuonna 1986. Konferenssi on yksi yhdestätoista I-divisioonan alemmasta Football Championship Subdivision-konferenssista.
Ohio Valley Conference

| Ohio Valley Conference |
| --- | --- |

Laji:  19 urheilulajia
Maa(t):  Yhdysvallat
Liitto):  NCAA
Perustettu:  1948
Sarjataso:  Divisioona I
Aiheesta muualla
Sivusto
Ohio Valley Conference (lyh. OVC) on NCAA:n I-divisioonaan kuuluva korkeakoulujen konferenssi. Konferenssiin kuuluu 11 yliopistoa ja 19 eri urheilulajia. Konferenssin päämaja sijaitsee Tennesseen Brentwoodissa ja se on perustettu vuonna 1948. Konferenssi on yksi yhdestätoista I-divisioonan alemmasta Football Championship Subdivision-konferenssista.